พระราชกฤษฎีกาพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุดกระทรวงกลาโหมพ.ศ.๒๕๓๘ ภูมิพลอดุลยเดชป.ร.ให้ไว้ณ วันที่ ๑๒ ตุลาคม พ.ศ. ๒๕๓๘เป็นปีที่๕๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงการแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหมอาศัยอำนาจตามความในมาตรา ๑๗๘ของรัฐธรรมนูญแห่งราชอาณาจักรไทย ซึ่งแก้ไขเพิ่มเติม โดยรัฐธรรมนูญแห่งราชอาณาจักรไทยแก้ไขเพิ่มเติม (ฉบับที่ ๕) พุทธศักราช ๒๕๓๘ และมาตรา ๑๘แห่งพระราชบัญญัติจัดระเบียบราชการกระทรวงกลาโหม พ.ศ. ๒๕๐๓จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม พ.ศ. ๒๕๓๘มาตรา ๒[๑]พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม พ.ศ. ๒๕๓๒มาตรา ๔ให้แบ่งส่วนราชการกองทัพเรือ กองบัญชาการทหารสูงสุด กระทรวงกลาโหม ดังนี้(๑) สำนักงานเลขานุการกองทัพเรือ(๒) กรมสารบรรณทหารเรือ(๓) กรมกำลังพลทหารเรือ(๔) กรมข่าวทหารเรือ(๕) กรมยุทธการทหารเรือ(๖) กรมส่งกำลังบำรุงทหารเรือ(๗) กรมสื่อสารทหารเรือ(๘) กรมกิจการพลเรือนทหารเรือ(๙) สำนักงานปลัดบัญชีทหารเรือ(๑๐) สำนักงานตรวจบัญชีทหารเรือ(๑๑) กรมจเรทหารเรือ(๑๒) กองเรือยุทธการ(๑๒ ทวิ)[๒]กองเรือป้องกันฝั่ง(๑๓) หน่วยบัญชาการนาวิกโยธิน(๑๔) หน่วยบัญชาการต่อสู้อากาศยานและรักษาฝั่ง(๑๕) ฐานทัพเรือสัตหีบ(๑๖) ฐานทัพเรือกรุงเทพ(๑๗) ฐานทัพเรือสงขลา(๑๘) ฐานทัพเรือพังงา(๑๙) กรมสารวัตรทหารเรือ(๒๐) กรมอู่ทหารเรือ(๒๑) กรมอิเล็กทรอนิกส์ทหารเรือ(๒๒) กรมช่างโยธาทหารเรือ(๒๓) กรมสรรพาวุธทหารเรือ(๒๔) กรมพลาธิการทหารเรือ(๒๕) กรมแพทย์ทหารเรือ(๒๖) กรมการเงินทหารเรือ(๒๗) กรมการขนส่งทหารเรือ(๒๘) กรมอุทกศาสตร์(๒๙) กรมสวัสดิการทหารเรือ(๓๐) กรมวิทยาศาสตร์ทหารเรือ(๓๑) สำนักงานวิจัยและพัฒนาการทางทหารกองทัพเรือ(๓๒) สถาบันวิชาการทหารเรือชั้นสูง(๓๓) กรมยุทธศึกษาทหารเรือ(๓๔) โรงเรียนนายเรือ(๓๕) หน่วยทหารอื่นซึ่งมีฐานะเทียบเท่ากองร้อยกองพัน กรม หรือกองพล ซึ่งขึ้นตรงต่อกองทัพเรือมาตรา ๕หน้าที่ของส่วนราชการกองทัพเรือ กองบัญชาการทหารสูงสุด กระทรวงกลาโหมมีดังนี้(๑) สำนักงานเลขานุการกองทัพเรือมีหน้าที่ดำเนินการเกี่ยวกับงานเลขานุการและงานธุรการให้กับผู้บัญชาการทหารเรือรองผู้บัญชาการทหารเรือ ผู้ช่วยผู้บัญชาการทหารเรือ เสนาธิการทหารเรือและผู้ดำรงตำแหน่งอื่นตามที่ผู้บัญชาการทหารเรือมอบหมายรวมทั้งมีหน้าที่วางแผนอำนวยการ ประสานงาน กำกับการและดำเนินการเกี่ยวกับการประชาสัมพันธ์ของกองทัพเรือ(๒) กรมสารบรรณทหารเรือมีหน้าที่ดำเนินการเกี่ยวกับงานสารบรรณ งานธุรการ และการกฎหมายตลอดจนให้การฝึกและศึกษาวิชาการสารบรรณ และวิชาการอื่นตามที่ได้รับมอบหมาย(๓) กรมกำลังพลทหารเรือ มีหน้าที่วางแผน อำนวยการประสานงาน กำกับการและดำเนินการเกี่ยวกับกิจการกำลังพล ได้แก่ การเตรียมกำลังพลการจัดหากำลังพล การจัดการกำลังพล การปกครองกำลังพล การสัสดี การศึกษาการสวัสดิการ การบำรุงขวัญและวินัยทหารตลอดจนให้การฝึกและศึกษาวิชาการตามที่ได้รับมอบหมาย(๔) กรมข่าวทหารเรือ มีหน้าที่วางแผน อำนวยการประสานงาน กำกับการและดำเนินการเกี่ยวกับการข่าว การรักษาความปลอดภัยการทูตฝ่ายทหารเรือไทยในต่างประเทศ การติดต่อกับทูตฝ่ายทหารต่างประเทศในประเทศไทยการพิธีการทูตที่กองทัพเรือต้องร่วมด้วยตลอดจนให้การฝึกและศึกษาวิชาการข่าวและวิชาการอื่นตามที่ได้รับมอบหมาย(๕) กรมยุทธการทหารเรือ มีหน้าที่วางแผน อำนวยการประสานงาน กำกับการและดำเนินการเกี่ยวกับการยุทธการการกำหนดและจัดทำอัตรากำลังงานประวัติศาสตร์และพิพิธภัณฑ์ทหารกิจการตามสนธิสัญญาป้องกันร่วมที่เกี่ยวข้องกับกองทัพเรือการวิจัยและพัฒนาด้านยุทธการตลอดจนให้การฝึกและศึกษาวิชาการตามที่ได้รับมอบหมาย(๖) กรมส่งกำลังบำรุงทหารเรือ มีหน้าที่วางแผนอำนวยการ ประสานงาน และกำกับการเกี่ยวกับการส่งกำลังบำรุงทั้งปวง ได้แก่การส่งกำลัง การซ่อมบำรุง การลำเลียงขนส่ง การบริการ การรักษาพยาบาลและการส่งกลับการก่อสร้าง การจัดการเกี่ยวกับอสังหาริมทรัพย์ การฐานทัพและการระดมสรรพกำลังรวมทั้งดำเนินการเกี่ยวกับการสถิติ การวิจัยและพัฒนาตลอดจนให้การฝึกและศึกษาวิชาการส่งกำลังบำรุง และวิชาการอื่นตามที่ได้รับมอบหมาย(๗) กรมสื่อสารทหารเรือ มีหน้าที่วางแผน อำนวยการประสานงาน และกำกับการเกี่ยวกับการสื่อสารและอิเล็กทรอนิกส์การรักษาความปลอดภัยทางการสื่อสาร และการสงครามทางอิเล็กทรอนิกส์รวมทั้งดำเนินการเกี่ยวกับการสื่อสารและอิเล็กทรอนิกส์ การข่าวลับการวิจัยและพัฒนาการสื่อสาร การเก็บรักษาและแจกจ่ายเครื่องสื่อสารและอิเล็กทรอนิกส์ ตลอดจนให้การฝึกและศึกษาวิชาการสื่อสารและวิชาการอื่นตามที่ได้รับมอบหมาย(๘) กรมกิจการพลเรือนทหารเรือ มีหน้าที่วางแผนอำนวยการ ประสานงาน กำกับการ และดำเนินการเกี่ยวกับกิจการพลเรือนงานดำเนินการทางสงครามการเมืองในหน่วยทหาร การปฏิบัติการจิตวิทยาการช่วยเหลือประชาชน การประชาสัมพันธ์ การพัฒนาประเทศ การอนุรักษ์สิ่งแวดล้อมของกองทัพเรือและสนับสนุนงานตามโครงการพระราชดำริ ตลอดจนให้การฝึกและศึกษาวิชาการกิจการพลเรือนและวิชาการอื่นตามที่ได้รับมอบหมาย(๙) สำนักงานปลัดบัญชีทหารเรือ มีหน้าที่วางแผนอำนวยการ ประสานงาน กำกับการ และดำเนินการเกี่ยวกับการงบประมาณ การบริหารทรัพยากรและกิจการศูนย์ประสานกรรมวิธีข้อมูลตลอดจนให้การฝึกและศึกษาวิชาการในกิจการปลัดบัญชี คอมพิวเตอร์และวิชาการอื่นตามที่ได้รับมอบหมาย(๑๐) สำนักงานตรวจบัญชีทหารเรือมีหน้าที่ดำเนินการตรวจสอบภายในโดยอิสระเพื่อประเมินค่าประสิทธิผลในการควบคุมและบริหารทรัพยากรตามความมุ่งหมายของกองทัพเรือ(๑๑) กรมจเรทหารเรือ มีหน้าที่ตรวจ ประเมินค่าเสนอแนะและติดตามผลการปฏิบัติราชการของหน่วยต่างๆ เกี่ยวกับการปฏิบัติตามข้อบังคับระเบียบ คำสั่ง แบบธรรมเนียมของทหารและวิธีปฏิบัติทางเทคนิครวมทั้งประสิทธิภาพและความพร้อมของหน่วยตลอดจนสืบสวนสอบสวนในเรื่องที่ได้รับมอบหมาย(๑๒) กองเรือยุทธการมีหน้าที่จัดแและเตรียมกำลังทางเรือและกำลังทางอากาศอำนวยการฝึกหน่วยในบังคับบัญชาให้มีสมรรถภาพและอยู่ในฐานะพร้อมที่จะทำการรบได้(๑๒ ทวิ)[๓]กองเรือป้องกันฝั่ง มีหน้าที่อำนวยการ ประสานงาน แนะนำ กำกับการและดำเนินการเกี่ยวกับการป้องกันและปราบปรามผู้กระทำผิดกฎหมายในทะเลตามกฎหมายว่าด้วยการให้อำนาจทหารเรือปราบปรามการกระทำผิดบางอย่างทางทะเลและตามที่ได้รับมอบหมายสนับสนุนการป้องกันการแทรกซึม และรักษาความมั่นคงในทะเล การกิจการพลเรือนและการค้นหาและช่วยเหลือผู้ประสบภัยตลอดจนให้การฝึกและศึกษาวิชาการตามที่ได้รับมอบหมาย(๑๓) หน่วยบัญชาการนาวิกโยธินมีหน้าที่จัดและเตรียมกำลังฝ่ายนาวิกโยธินอำนวยการฝึกหน่วยในบังคับบัญชาให้มีสมรรถภาพและอยู่ในฐานะพร้อมที่จะทำการรบได้(๑๔) หน่วยบัญชาการต่อสู้อากาศยานและรักษาฝั่ง มีหน้าที่จัดและเตรียมกำลังป้องกันภัยทางอากาศและภัยทางทะเลตามที่ได้รับมอบหมายอำนวยการฝึกหน่วยในบังคับบัญชาให้มีสมรรถภาพและอยู่ในฐานะพร้อมที่จะทำการรบได้(๑๕) ฐานทัพเรือสัตหีบมีหน้าที่ดำเนินการเกี่ยวกับการฐานทัพ การป้องกันพื้นที่การรักษาความสงบเรียบร้อยและระเบียบวินัยของทหาร การสารวัตรทหารการรักษาความปลอดภัยฐานที่ตั้งหน่วยทหารและพื้นที่ที่ได้รับมอบหมายการกิจการพลเรือน การควบคุมเรือพาณิชย์ การเรือนจำ การสวัสดิการตลอดจนให้การฝึกและศึกษาวิชาการตามที่ได้รับมอบหมาย(๑๖) ฐานทัพเรือกรุงเทพ มีหน้าที่ดำเนินการเกี่ยวกับการฐานทัพการป้องกันพื้นที่การรักษาความสงบเรียบร้อยและระเบียบวินัยของทหาร การสารวัตรทหารการรักษาความปลอดภัยฐานที่ตั้งหน่วยทหารและพื้นที่ที่ได้รับมอบหมายการกิจการพลเรือน การควบคุมเรือพาณิชย์ การเรือนจำ การดุริยางค์ตลอดจนให้การฝึกและศึกษาวิชาการดุริยางค์ และวิชาการอื่นตามที่ได้รับมอบหมาย(๑๗) ฐานทัพเรือสงขลามีหน้าที่ดำเนินการเกี่ยวกับการฐานทัพ การป้องกันพื้นที่การรักษาความสงบเรียบร้อยและ ระเบียบวินัยของทหาร การสารวัตรทหารการรักษาความปลอดภัยฐานที่ตั้งหน่วยทหารและพื้นที่ที่ได้รับมอบหมาย การกิจการพลเรือนการควบคุมเรือพาณิชย์ การเรือนจำ การสวัสดิการตลอดจนให้การฝึกและศึกษาวิชาการตามที่ได้รับมอบหมาย(๑๘) ฐานทัพเรือพังงามีหน้าที่ดำเนินการเกี่ยวกับการฐานทัพการป้องกันพื้นที่การรักษาความสงบเรียบร้อยและระเบียบวินัยของทหาร การสารวัตรทหารการรักษาความปลอดภัยฐานที่ตั้งหน่วยทหารและพื้นที่ที่ได้รับมอบหมายการกิจการพลเรือน การควบคุมเรือพาณิชย์ การเรือนจำ การสวัสดิการตลอดจนให้การฝึกและศึกษาวิชาการตามที่ได้รับมอบหมาย(๑๙) กรมสารวัตรทหารเรือ มีหน้าที่อำนวยการประสานงาน กำกับการ และดำเนินการเกี่ยวกับการรักษาระเบียบวินัยการจับกุมบุคคลที่อยู่ในอำนาจศาลทหาร การจราจรในกิจการทหาร การรักษาความปลอดภัยการสืบสวนสอบสวนคดีอาญาซึ่งอยู่ในอำนาจศาลทหารการพิจารณาอำนวยการในยามสงครามเกี่ยวกับทหารพลัดหน่วย เชลยศึก ชนชาติศัตรูและผู้ลี้ภัย ตลอดจนให้การฝึกและศึกษาวิชาการสารวัตร และวิชาการอื่นตามที่ได้รับมอบหมาย(๒๐) กรมอู่ทหารเรือ มีหน้าที่อำนวยการ ประสานงานแนะนำ กำกับการ และดำเนินการเกี่ยวกับการซ่อม สร้าง ดัดแปลง ทดสอบวิจัยและพัฒนาเกี่ยวกับเรือ อากาศยาน ยานรบ และอุปกรณ์การช่างที่เกี่ยวข้องการส่งกำลังพัสดุสายช่าง ตลอดจนให้การฝึกและศึกษาวิชาการที่เกี่ยวข้องและวิชาการอื่นตามที่ได้รับมอบหมาย(๒๑) กรมอิเล็กทรอนิกส์ทหารเรือมีหน้าที่อำนวยการ ประสานงาน แนะนำ กำกับการ และดำเนินการเกี่ยวกับการซ่อม สร้างดัดแปลง ทดสอบ วิจัยและพัฒนาเครื่องมือและอุปกรณ์อิเล็กทรอนิกส์และคอมพิวเตอร์การส่งกำลังพัสดุสายอิเล็กทรอนิกส์และคอมพิวเตอร์ตลอดจนให้การฝึกและศึกษาวิชาการอิเล็กทรอนิกส์และคอมพิวเตอร์และวิชาการอื่นตามที่ได้รับมอบหมาย(๒๒) กรมช่างโยธาทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการซ่อม สร้าง ดัดแปลงบำรุงรักษาอาคารสถานที่ สิ่งก่อสร้าง เครื่องทุนแรงและอุปกรณ์สายช่างโยธาการส่งกำลังพัสดุสายช่างโยธา การวิจัยและพัฒนาตลอดจนให้การฝึกและศึกษาวิชาการช่างโยธา และวิชาการอื่นตามที่ได้รับมอบหมาย(๒๓) กรมสรรพวุธทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการซ่อมและสร้างเครื่องสรรพวุธการส่งกำลังพัสดุสายสรรพวุธ การถอดทำลายวัตถุระเบิดรวมทั้งการวิจัยและพัฒนาการสรรพวุธตลอดจนให้การฝึกและศึกษาวิชาการสรรพวุธและวิชาการอื่นตามที่ได้รับมอบหมาย(๒๔) กรมพลาธิการทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการส่งกำลังพัสดุสายพลาธิการการบริการ และการจัดเลี้ยง ตลอดจนให้การฝึกและศึกษาวิชาการพลาธิการและวิชาการอื่นตามที่ได้รับมอบหมาย(๒๕) กรมแพทย์ทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการรักษาพยาบาลการสุขาภิบาลและอนามัย การส่งกำลังพัสดุสายแพทย์รวมทั้งการวิจัยและพัฒนาการแพทย์ตลอดจนให้การฝึกและศึกษาวิชาการแพทย์ และวิชาการอื่นตามที่ได้รับมอบหมาย(๒๖) กรมการเงินทหารเรือมีหน้าที่ดำเนินการเกี่ยวกับการเบิก รับ จ่าย และเก็บรักษาเงินการจัดทำบัญชีและสถิติ ตลอดจนให้การฝึกและศึกษาวิชาการเงินและวิชาการอื่นตามที่ได้รับมอบหมาย(๒๗) กรมการขนส่งทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการขนส่ง การซ่อมยานพาหนะสายขนส่งการส่งกำลังพัสดุสายขนส่ง รวมทั้งการวิจัยและพัฒนาการขนส่งตลอดจนให้การฝึกและศึกษาวิชาการขนส่ง และวิชาการอื่นตามที่ได้รับมอบหมาย(๒๘) กรมอุทกศาสตร์ มีหน้าที่อำนวยการ ประสานงานแนะนำ กำกับการ และดำเนินการเกี่ยวกับการวิจัยและพัฒนาการอุทกศาสตร์ สมุทรศาสตร์อุตุนิยมวิทยา วิศวกรรมชายฝั่ง การขุดลอก และการเครื่องหมายทางเรือรวมทั้งการส่งกำลังพัสดุสายอุทกศาสตร์ สมุทรศาสตร์ และอุตุนิยมวิทยาตลอดจนให้การฝึกและศึกษาวิชาการอุทกศาสตร์ สมุทรศาสตร์ อุตุนิยมวิทยาและวิชาการอื่นตามที่ได้รับมอบหมาย(๒๙) กรมสวัสดิการทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการสวัสดิการการแนะนำและส่งเสริมการอาชีพทั่วไปแก่ทหารข้าราชการลูกจ้างและครอบครัวในกองทัพเรือตลอดจนให้การฝึกและศึกษาวิชาการตามที่ได้รับมอบหมาย(๓๐) กรมวิทยาศาสตร์ทหารเรือ มีหน้าที่อำนวยการประสานงาน แนะนำ กำกับการ และดำเนินการเกี่ยวกับการวิจัยและพัฒนากิจการทางวิทยาศาสตร์ของกองทัพเรือการส่งกำลังพัสดุสายวิทยาศาสตร์ การวิเคราะห์และทดสอบพัสดุ การปฏิบัติและการป้องกันทางนิวเคลียร์ ชีวะ เคมี ตลอดจนให้การฝึกและศึกษาวิชาการวิทยาศาสตร์และวิชาการอื่นตามที่ได้รับมอบหมาย(๓๑) สำนักงานวิจัยและพัฒนาการทางทหารกองทัพเรือมีหน้าที่วางแผนอำนวยการ ประสานงาน กำกับการและดำเนินการเกี่ยวกับการวิจัยและพัฒนาการทางทหารของกองทัพเรือทั้งในด้านหลักการและด้านยุทโธปกรณ์ตลอดจนรวบรวมข้อมูล วิเคราะห์ และประเมินค่าผลการวิจัยและพัฒนาการทางทหารเพื่อนำไปใช้หรือนำไปสู่การผลิต(๓๒) สถาบันวิชาการทหารเรือชั้นสูงมีหน้าที่ดำเนินการเกี่ยวกับการให้การฝึกและศึกษาวิชาการทหารเรือชั้นสูงและวิทยาการที่จำเป็นแก่นายทหารสัญญาบัตรเพื่อให้สามารถปฏิบัติหน้าที่ของผู้บังคับบัญชาและฝ่ายอำนวยการได้ ตลอดจนการวิจัยพัฒนา และกำหนดหลักนิยมเกี่ยวกับยุทธศาสตร์ ยุทธวิธี และวิทยาการที่เกี่ยวข้อง(๓๓) กรมยุทธศึกษาทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการวิจัยและพัฒนาการศึกษาการส่งเสริมความรู้ทั่วไป การอนุศาสนาจารย์การส่งกำลังพัสดุประเภทเครื่องช่วยการศึกษาและตำราตลอดจนให้การฝึกและศึกษาแก่สถานศึกษาในบังคับบัญชาและสถานศึกษาอาชีพเฉพาะอย่างสำหรับทหาร(๓๔) โรงเรียนนายเรือ มีหน้าที่ให้การศึกษา อบรมและดำเนินการฝึกนักเรียนนายเรือ(๓๕) หน่วยทหารอื่นซึ่งมีฐานะเทียบเท่ากองร้อยกองพัน กรม หรือกองพลซึ่งขึ้นตรงต่อกองทัพเรือ มีหน้าที่ตามกระทรวงกลาโหมกำหนดมาตรา ๖ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการบรรหาร ศิลปอาชานายกรัฐมนตรีหมายเหตุ:- เหตุผลในการประกาศใช้พระราชบัญญัติฉบับนี้ คือโดยที่เป็นการสมควรปรับปรุงการแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม เสียใหม่ให้เหมาะสมยิ่งขึ้นจึงจำเป็นต้องตราพระราชบัญญัตินี้พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม (ฉบับที่ ๒) พ.ศ. ๒๕๔๐[๔]หมายเหต ุ:-เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรยกฐานะกองเรือป้องกันฝั่งกองเรือยุทธการให้เป็นส่วนราชการขึ้นตรงต่อกองทัพเรือ และกำหนดหน้าที่ของกองเรือป้องกันฝั่งจึงจำเป็นต้องตราพระราชกฤษฎีกานี้จารุวรรณ/แก้ไข๑๕สิงหาคม ๒๕๔๕A+B(C)ปฐมพร/ปรับปรุง๒๕มกราคม ๒๕๕๐ปฐมพร/อัปเดท๒๒ตุลาคม ๒๕๕๐[๑]ราชกิจจานุเบกษา เล่ม ๑๑๒/ตอนที่ ๔๔ ก/หน้า ๗/๒๕ ตุลาคม ๒๕๓๘[๒]มาตรา ๔ (๑๒ ทวิ) เพิ่มโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม (ฉบับที่ ๒) พ.ศ. ๒๕๔๐[๓]มาตรา ๕ (๑๒ ทวิ) เพิ่มโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม (ฉบับที่ ๒) พ.ศ. ๒๕๔๐[๔]ราชกิจจานุเบกษา เล่ม ๑๑๔/ตอนที่ ๑๑ ก/หน้า ๑๒/ ๑๑ เมษายน ๒๕๔๐